

 Profesionālās izglītības kompetences centrs “Daugavpils Būvniecības tehnikums” 2018.gada 5.februārī, parakstot Vienošanos Nr.4.2.1.2/17/I/010 par Eiropas Savienības fonda projekta īstenošanu un, pamatojoties uz 2016.gada 9.augusta noteikumu Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākumu “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi”, uzsāka projekta īstenošanu.

Laika posmā no 2019.gada 29.jūlija līdz 2019.gada 28.oktobrim Daugavpils Būvniecības tehnikums projekta ietvaros:

1. iepirkumu komisija turpināja darbu pie atklāta konkursa (DBT 2019/8 ERAF) iesniegtā piedāvājuma vērtēšanas. Tehniskā piedāvājuma vērtēšanai tika pieaicināts eksperts, kurš komisijai sniedza atzinumu par tā atbilstību konkursa tehniskajai specifikācijai.

2. sakarā ar būvdarbu piedāvājuma sadārdzinājumu un DBT 2019.gada 13.septembra lūgumu Izglītības un zinātnes ministrijai rast papildus finanšu līdzekļus, IZM 2019.gada 1.oktobrī izsniedza DBT apliecinājumu par papildus finansējuma piešķiršanu (Nr.4-9.2e/19/3003).

3. tika īstenoti 2 projekta publicitātes pasākumi (<https://www.dbt.lv/lv/SAM421>), ievērojot vadlīnijas ES struktūrfondu publicitātes pasākumu nodrošināšanai (Ministru kabineta 2011.gada 4.oktobra noteikumi Nr.749 „Kārtība, kādā nodrošina Eiropas Savienības struktūrfondu un Kohēzijas fonda publicitātes un vizuālās identitātes prasības, kā arī publisko informāciju par šo fondu projektiem”).

Daugavpils Būvniecības tehnikuma projekta “Energoefektivitātes paaugstināšana Profesionālās izglītības kompetences centra IPĪV “Dagda”” mērķis ir samazināt primārās enerģijas patēriņu, veicināt energoefektivitātes paaugstināšanu, uzlabojot Daugavpils Būvniecības tehnikuma IPĪV “Dagda” administratīvās ēkas – mācību korpusa (adrese: Brīvības iela 3, Dagda, LV – 5674, Latvija; ēkas kadastra apzīmējums – 60090020349001, ēkas kopējā platība ir 1 531,3m²) siltumenerģijas patēriņa samazinājumu: no 224455,43 kWh līdz 69994,54 kWh gadā (64,62 % samazinājums) vai no 146,58 kWh/m2 gadā līdz 45,71 kWh/m2 gadā.